da da da da da da nb da da da da da da da da da da en en
Angela Susan Johansen er gået bort - Svanholm Cricketklub
Torsdag d. 7. april 2022 kl. 19:07 af Henrik Pfaff
Angela er død efter kort tids sygdom lørdag den 2. april. Hun blev 58 år. Angela var en af vores mest interesserede damespillere. Hun blev lokket til cricket takket være sin daværende kæreste og senere mand Søren Henriksen. Vores nuværende formand. Ægteskabet holdt kun nogle år, men hendes engagement i cricket og kærlighed til Svanholm blev livsvarigt.
Skønt hun først startede med at spille som 25. årig, nåede hun fra 1988 til 2001, da vores dameafdeling holdt op, at spille 112 kampe og score 752 point med 52 som højeste score.
Efter hendes aktive karriere har hun en overgang ført regnskab og været trofast tilskuer til første- og oldboysholdets kampe.
Hun var holdleder i sin tid, da DCF stillede et damelandshold ved VM i Indien.
Da DCF startede genopbygningen af kvindecricket for nogle år siden, blev der straks kaldt på hende, hvor hun var et naturligt samlingspunkt.
Hun var en værdsat medarbejder i socialforvaltningen i Brøndby Kommune.
Angela efterlader sin mand Poul Erik og en datter Isabella.
Vi kommer i den grad til at savne Angela og hendes altid gode humør, når sæsonen om føje tid starter.
Angela begraves lørdag den 16/4 kl. 14:00 fra Flintholm Kirke. Alle er velkommen, og der er kaffe og kage efterfølgende.